"ఏసరోడెన్ జుబటస్."
జేన్, గ్రేబియర్డ్, సిద్ధంగా ఉండండి. మనం డ్రాప్ జోన్ దగ్గరకు వచ్చేశాం.
అలాగే, డేవిడ్. మేము దూకడానికి సిద్ధంగా ఉన్నాం.
చిన్న మార్పు, నేను మాత్రమే సిద్ధంగా ఉన్నాను.
ఇది కొంచెం భయంగా ఉంటుందని నాకు తెలుసు, గ్రేబియర్డ్,
కానీ కింద మన సహాయం అవసరమైన ఒక జంతువు ఉంది.
అంతేకాక, మన హై-టెక్ పారాచూట్స్ మనల్ని సురక్షితంగా దించుతాయి.
మనం డ్రాప్ జోన్ కి వచ్చేశాం. ఎయిర్ డేవిడ్ విమానంలో ప్రయాణించినందుకు ధన్యవాదాలు.
నిన్ను కింద కలుస్తాను, మిత్రమా.
చూస్తుంటే నీకు సహాయం అవసరం అనుకుంట, గ్రేబియర్డ్.
వేకువనే బయటకొచ్చిన గబ్బిలానికి ఎర వెంటనే దొరుకుతుంది.
అది వేకువనే బయటకు వచ్చిన పక్షికి ఎర వెంటనే దొరుకుతుంది అని కదా?
ఇవాళ కాదు, ఎందుకంటే ఇవాళ మనం "ఏసరోడెన్ జుబటస్" కి సహాయం చేయబోతున్నాం.
నేను చెప్తాను ఉండు, అది గబ్బిలాల శాస్త్రీయ నామం కదా.
చెప్పాలంటే, భారీ గబ్బిలాలు.
భారీ గబ్బిలమా? భారీగా ఉండేది దేనికైనా మన సహాయం ఏం అవసరం ఉంటుంది?
ఎందుకంటే దురదృష్టవశాత్తు, వాటి సంఖ్య బాగా పడిపోయింది.
కొన్ని జంతు జాతులు ప్రమాదంలో పడడానికి ముఖ్య కారణాలలో ఒకటి
వాటికి ఆహార కొరత ఏర్పడడం వల్లే.
కాబట్టి, మనం ముందుగా అవి ఏం తింటాయో కనిపెట్టాలి.
అది చాలా ఈజీ.
రక్తం. అందరికీ ఆ విషయం తెలిసిందే.
భలే ల్యాండ్ అయ్యావు, గ్రేబియర్డ్.
భారీ గబ్బిలం కనిపించింది.
కాదు కాదు, భారీ గబ్బిలాలు కనిపించాయి.
రిలాక్స్, గ్రేబియర్డ్.
కొన్ని వాంపైర్ గబ్బిలాలు మాత్రమే రక్తాన్ని తాగుతాయి,
కానీ చాలా వరకు గబ్బిలాలు అన్నీ పళ్ళు, ఎలుకలు, చేపలు, బల్లులను...
చింపాంజీలను తింటాయి.
కాదు. ఇతర గబ్బిలాలను తింటాయి.
ఛీ. మహా దారుణం.
బ్రతకడానికి ప్రతిదానికీ ఆహారం కావాలి, డేవిడ్.
ఈ గబ్బిలాలను జైంట్ గోల్డెన్-క్రోన్డ్ ఫ్లయింగ్ ఫాక్స్ లు అంటారు.
అంటే, నా ఐడియా ప్రకారం ఇవి నక్కలు ఏం తింటాయో అవే తింటాయి అనుకుంటున్నా.
-నక్కలు కూడా మిగతా నక్కలను తింటాయా? -లేదు.
ఆహార లిస్టులో నుండి ఒక దానిని తీయొచ్చు అన్నమాట.
నేను ఈ కెమెరాని ఆ గబ్బిలాలలో ఒకదానికి తగిలిస్తే,
అప్పుడు అది ఏం తింటుందో కనిపెట్టి వాటికి ఎలా సహాయం చేయాలో తెలుసుకోవచ్చు.
నీ వెనుక భాగాన్ని చూసుకో. అలాగే మెడని కూడా.
జోక్ చేస్తున్నా, గ్రేబియర్డ్.
అంతేకాక, ఇవి రాత్రుళ్ళు మాత్రమే తిరుగుతాయి, అంటే చీకటి పడేవరకు ఇవి పడుకొనే ఉంటాయి.
మనకు చాలా టైమ్ ఉంది.
అయ్యో.
జేన్, నీకు వందల సార్లు చెప్పాను,
"నేను ఆఫీసు కాల్ లో ఉన్నప్పుడు అరవడం, గోల చేయడం ఊళ పెట్టడం చేయకూడదు" అని.
క్షమించు, అమ్మా, కానీ మేము ఫ్లయింగ్ ఫాక్స్ లు ఏం తింటాయో గమనించడానికి ఒకదానికి దాదాపుగా
కెమెరా తగిలించగలిగాము.
అది మీరు అనుకునేది కాదు. అవి గబ్బిలాలు అంతే.
భారీ గబ్బిలాలు, నిజానికి.
సరే. అలాగే, గుడ్ లక్.
-కాకపోతే కొంచెం... -నిశ్శబ్దంగా ఉంటాం.
మేము గబ్బిలం దగ్గరకు వెళ్ళాలి అనుకుంటే నిశ్శబ్దంగానే ఉండాలి.
నీ ఉద్దేశం ఏంటో నాకు తెలీదు, కానీ అరగంటలో భోజనం సిద్ధంగా ఉంటుంది.
అలాగే, అలాగే.
అవును, నేను లైన్ లో ఉన్నాను.
జేన్! గ్రేబియర్డ్ ఎగిరిపోతుంది!
ఓహ్, అయ్యో! గ్రేబియర్డ్!
గ్రేబియర్డ్! భయపడకు! నేను వస్తున్నాను!
ఆగండి, ప్లీజ్.
జేన్, నేను నీకు ఇప్పుడు ఏం చెప్పాను?
ఎక్కడికి పోతున్నావు?
గ్రేబియర్డ్ బాల్కనీ నుండి ఎగిరిపోయింది. ఎక్కడికి వెళ్లిందో మాకు తెలీదు.
చింతించకండి, జేన్ వాళ్ళ అమ్మా. మేము దానిని కనిపెడతాం. దానికి ఏమీ కాదు.
అలాగే. మంచిది! భోజనానికి ఇంటికి వచ్చేయండి.
ఏం వండుతున్నారు?
నేను ఇంకా నిర్ణయించుకోలేదు!
డేవిడ్, పదా.
వండే దానిని బట్టి నేను మీ ఇంటికి భోజనానికి రావాలో వద్దో చూస్తున్నాను.
పాస్తా?
భోజనానికి కలుద్దాం!
సరే.
మనం ఎక్కడ నుండి మొదలెట్టాలి? గ్రేబియర్డ్ ఎక్కడైనా ఉండొచ్చు.
మనం వేర్వేరుగా వెళ్తే ఎక్కువ చోట్ల వెతకొచ్చు.
గ్రేబియర్డ్? గ్రేబియర్డ్, ఎక్కడ ఉన్నావు?
గ్రేబియర్డ్? గ్రేబియర్డ్?
-కనిపించిందా? -ఆచూకీ ఏం తెలీలేదు.
అది ఇక్కడ కూడా లేదు.
పాపం గ్రేబియర్డ్. చాలా భయపడుతూ ఉంటుంది.
కచ్చితంగా భయపడుతూ ఉంటుంది.
అది ఎక్కడ ఉందో కనిపించింది, కానీ చెప్తే నీకు అస్సలు నచ్చదు.
అది ఎక్కడ ఉందో తెలిస్తే నాకు ఎందుకు నచ్చదు? ఈ తోట చాలా అందంగా ఉంది.
ఇక్కడ ఎవరు ఉంటారో నీకు తెలీదా?
అందరూ ఆమె ఇంట్లో నుండి అస్సలు బయటకు రాదు అంటారు.
ఈ ప్రాంతం అంతటిలో ఆమె అంత చెడ్డ మనిషి ఎవరూ ఉండరు అని అన్నారు.
-అలాగే అందరూ... -అందరూ అంటే ఎవరు?
ఎక్కువగా నా చెల్లె.
మనుషులు కూడా గబ్బిలాల గురించి చాలా అనుకుంటారు, కానీ అదంతా నిజం కాదు.
ఇక్కడ ఉండే వ్యక్తి విషయంలో కూడా అదే నిజం కావచ్చు.
అంటే, నాకు ఒక విషయం మాత్రం బాగా తెలుసు.
ఈ ఇంట్లోకి వెళ్లిన ఏ వస్తువూ మళ్ళీ తిరిగి వెనక్కి వెళ్ళలేదు.
చూశావా?
దేనికైనా మొదటిసారి అంటూ ఉంటుందిలే. పదా.
చెప్పాను కదా.
బహుశా ఎవరూ ఇంట్లో లేరేమో.
హలో, నేను జేన్ ని.
ఇబ్బంది పెడుతున్నందుకు క్షమించండి,
కానీ నా ఫ్రెండ్ గ్రేబియర్డ్ పారాచూట్ తో మీ ఇంటి వెనకాల వాలింది.
దాన్ని మాకు వెనక్కి ఇచ్చేస్తే వెళ్ళిపోతాం, ప్లీజ్.
నా బొమ్మల్లో ఒకదానిని తీసుకుంటావా?
మనం గ్రేబియర్డ్ ని ఇక్కడే వదిలేయకూడదు.
అది ఇరుక్కుపోయింది. నువ్వే చూశావు కదా.
-నువ్వు ఎక్కడికి వెళ్తున్నావు? -నా ఫ్రెండ్ ని తీసుకురావడానికి.
ఆగు, జేన్. వద్దు.
చీకటి పడుతోంది.
మనం మీ ఇంట్లో భోజనం చేస్తూ ఈ విషయం మాట్లాడుకుందామా?
మనం చిటికెలో వెళ్లి దానిని తీసుకుంటే ఆమె ఏమీ అనుకోదులే.
ఆవిడ కచ్చితంగా అనుకుంటుంది.
అలాగే ఉండు, గ్రేబియర్డ్. నిన్ను నేను కాపాడతాను.
జేన్, త్వరగా. మనం ఇక్కడ ఉండగా దొరకకూడదు.
దాదాపుగా వచ్చేసింది.
హేయ్!
అయ్యో. నేను దీనిని చింపేసాను.
మిమ్మల్నే, నా గుమ్మంలో నుండి పోండి.
-అయ్యో! -ఓహ్, అయ్యో. అయ్యయ్యో.
-మేము వెళ్ళిపోతున్నాం. -పోండి.
గార్డెన్ స్ప్రే
మీరు పురుగుల మందులు వాడుతుంటారా?
ప్రస్తుతం మనకు వేరే సమస్యలు ఉన్నాయి.
వెళ్ళండి. వెంటనే!
మీరు నా ఇంట్లోకి చొరబడ్డారు.
క్షమించండి, మమ్మల్ని క్షమించండి!
ఆగు, మనం గ్రేబియర్డ్ కోసం వెనక్కి వెళ్ళాలి.
అదేంటి?
ఒక ఫ్లయింగ్ ఫాక్స్ గబ్బిలం!
అవి పగటి పూట పడుకుంటాయి అన్నావు కదా?
సాయంత్రాలే వాటి వేట మొదలెడతాయి.
దాని రెక్కలు ఎంత పెద్దగా ఉన్నాయో చూడు. అది భలే ఉంది.
నన్నడిగితే భయంకరంగా ఉంది అంటా. పరిగెత్తు!
పదా! పదా!
-బహుశా ఇవి మనుషులను తింటాయి ఏమో. -అవి పెద్దవే, కానీ మరీ అంత పెద్దవి కాదు.
మనం కాపాడాలి అని చూసే ప్రతీది మనపై దాడి చేస్తోంది ఎందుకు?
నాకైతే అది దాడి చేస్తుంది అని అనిపించడం లేదు.
అంతేకాదు, ఇప్పుడు అది పోయినట్టు ఉంది.
నిజంగానా?
ఎందుకంటే నేను భోజనం తినడానికి మాత్రమే సిద్ధంగా ఉన్నాను కానీ నేనే భోజనం కావడానికి సిద్ధంగా లేను.
ఏంటి?
అది నన్ను పట్టుకుంది, కదా?
అది నా రక్తాన్ని తాగేస్తుందా?
తాగబోతుందా?
మనుషుల రక్తాన్ని తాగే గబ్బిలాలు చాలా అరుదు.
అంటే, బహుశా తాగొచ్చు. తాగొచ్చు అని చెప్పు.
ఇందుకే నేను విమానంలోనే ఉండాలని అనుకున్నాను, జేన్.
దీనిని నా మీద నుండి వదిలించు!
నాకు దీని భారీ గోళ్లు గుచ్చుకుంటున్నాయి!
నువ్వు ఇప్పుడు భలే కూల్ గా కనిపిస్తున్నావు.
డేవిడ్!
దానికి మన సహాయం అవసరం లేదనుకుంట, జేన్.
మనం దానిని ఇంకా అర్థం చేసుకోవాలి. దాని జాతి ప్రమాదంలో ఉంది.
అది నన్ను తినాలని అనుకుంటుందని నాకు అర్థమైంది.
కాబట్టి ఇప్పుడు నేను ప్రమాదంలో ఉన్నాను.
ఆ మాట ఎంత వరకు నిజమో... మనకు తెలీదు.
బహుశా మా అమ్మ సహాయం చేయగలదేమో.
అంతేకాక, భోజనం కూడా రెడీ అయ్యుంటుంది.
తియ్యగా ఏమైనా ఉంటుంది అనుకుంటున్నావా?
అంటే, అవి రక్తం తాగుతాయా లేదో మీరు కనిపెట్టారా లేదా?
-ఇంకా లేదు. -అవును.
అది మా వెనుక రావడానికి ఇంకొక కారణం ఏదోకటి ఉండి ఉండాలి.
వాంపైర్ గబ్బిలాలు కూడా సహజంగా మనుషుల రక్తాన్ని తాగవు.
ఒకవేళ తాగినా, కేవలం మనుషులు పడుకున్నప్పుడు మాత్రమే.
నేను ఇక బహుశా జీవితంలో మళ్ళీ పడుకోను.
ఆ చీమ ఎక్కడి నుండి వచ్చింది?
అలాగే అది కూడా.
మీ ఇద్దరినీ చూసుకోండి. మీ ఒంటి నిండా చీమలే.
ఇదే అయ్యుంటుంది!
ఆ ఫ్లయింగ్ ఫాక్స్ గబ్బిలం మన వెంట పడడానికి ఇదే కారణం.
బహుశా అది చీమలను తినాలని అనుకుని ఉంటుంది.
సరే, కానీ మీరిద్దరూ ఎందుకు ఇంత జిడ్డుగా ఉన్నారు?
మేము అనుకోకుండా కొన్ని పళ్ళను తొక్కేసాం.
కానీ తిరిగి గ్రేబియర్డ్ ని ఎలా తెచ్చుకోవాలో నాకు ఒక ఆలోచన వచ్చింది,
అలాగే ఆ పనిలో మనకు ఫ్లయింగ్ ఫాక్స్ గబ్బిలం సహాయం చేస్తుంది.
నాకు నీ విమానంలో ఒక భాగం కావాలి.
ముందు మనం తినడం పూర్తి చేద్దామా?
అలాగే ఆ చీమలను కూడా వదిలించుకోవాలి.
ఇది కచ్చితంగా పనిచేస్తుంది అనుకుంటున్నావా?
పనిచేయాలి.
ఆమె గ్రేబియర్డ్ ని లోపలికి తీసుకెళ్లింది. ఆమె దానిని దొంగతనం చేసేసింది.
చెడ్డది అని చెప్పాను కదా.
మీరు నా బెస్ట్ ఫ్రెండ్ ని దొంగతనం చేశారు.
నేనే నీ బెస్ట్ ఫ్రెండ్ ని అని అనుకున్నానే.
మీరు నా బెస్ట్ ఫ్రెండ్ లో ఒకరిని దొంగతనం చేశారు.
నువ్వు లోనికి వచ్చి నా పండ్ల మొక్కని తొక్కేసావు, కాబట్టి మనిద్దరికీ చెల్లు అయిపోయింది.
అది అనుకోకుండా జరిగింది. మీరు మమ్మల్ని భయపెట్టారు.
నా ఇంటి వెనక్కి ఇద్దరు తెలీని వారు
రహస్యంగా వస్తే నేను ఎంత భయపడి ఉంటాను అనుకుంటున్నావు?
మేము బెల్ కొట్టాము.
అంటే ఇంట్లో ఎవరూ లేకపోతే ఇష్టం వచ్చినట్టు లోనికి వచ్చేయడమేనా?
మీరు ఎందుకు ఇంత కోపంగా ఉన్నారు?
కొంచెం ఇక్కడి నుండి పోండి.
ఆగండి! మేము మీకోసం ఒకటి తెచ్చాము.
మేము తోక్కేసిన దానికి బదులుగా.
నా పండ్ల మొక్కకి బదులు ఇంకొక మొక్క తెస్తే తప్ప నేనేం తీసుకోను.
ఇది ఒక గబ్బిలం ఇల్లు.
నా విమానంలో భాగం అది.
మీరు మీ మొక్కలకు పురుగుల మందులు ఎందుకు వాడుతున్నారు?
పురుగులను వదిలించుకోవడానికి.
పురుగుల మందులు పర్యావరణానికి చాలా చెడ్డవి.
ప్రతీదీ పర్యావరణానికి చెడ్డదే.
అది నిజం కాదు. చూడండి.
"మన ఆహారాన్ని విషంతో పెంచుతూ అది మంచి ఐడియా అని ఎలా అనుకోగలం?"
జేన్ గుడ్ఆల్ అలా అన్నారు.
పురుగుల మందులు విషపూరితం. పురుగులను వదిలించుకోవడానికి ఇతర మార్గాలు ఉన్నాయి.
అంటే, గబ్బిలాలు చాలా పురుగులను తింటాయి.
-అది గబ్బిలమా? -బొమ్మ అంత బాగా రాలేదు.
కానీ ఒక్క గబ్బిలం ఉన్నా ఒక రాత్రిలో వేల పురుగులను తినగలదు,
మీ అందమైన తోటని కాపాడడానికి ఒక్కటి ఉంటే చాలు.
చిన్నవైనా, పెద్దవైనా చొరబడేవి నాకు ఇష్టం ఉండవు.
ఇక ఉంటాను.
నేను మీతో ఒక డీల్ చేస్తాను.
ఈ రాత్రికి మీ ఇంటి వెనుక ఈ గబ్బిలం గూడుని పెట్టి
మీ తోటలోకి పురుగులను తినడానికి గబ్బిలం వస్తుందో లేదో చూడడానికి ఒప్పుకోండి.
ఇప్పుడు ఇక్కడ కెమెరా పెడతాం అంటున్నావా?
పనిచేస్తే, మీరు ఈ బాక్సును ఉంచుకోవచ్చు, అప్పుడు మీరిక పురుగుల మందులు వాడాల్సిన పని ఉండదు.
అప్పుడు నా గ్రేబియర్డ్ ని వెనక్కి ఇచ్చేస్తారా?
ఒకవేళ పని చేయకపోతే?
-మీరు గ్రేబియర్డ్ ఉంచుకోవచ్చు. -జేన్?
సరే. ఒకటి చెప్పనా? డీల్.
ఈ పురుగులను వదిలించుకోవడానికి నేను ఏమైనా చేస్తాను...
అలాగే మీ ఇద్దరినీ కూడా.
అంతా బాగానే ఉందా?
మేము ఒక గబ్బిలం గూడుని అలాగే డేవిడ్ వాళ్ళ నాన్న గారి పాత కెమెరాని అక్కడ పెట్టాము.
అనుకున్నట్టే మేము వెతుకుతున్న గబ్బిలం వెనక్కి వచ్చి
అది ఏం తింటుందో మేము కనిపెట్టగలిగితే మేము గ్రేబియర్డ్ ని వెనక్కి తెచ్చుకోగలం.
మరి నీకు ఏం బాధగా లేదా?
నేను దానిని చాలా మిస్ అవుతున్నాను.
ఆవిడతో నన్ను మాట్లాడనివ్వొచ్చు కదా?
నేను హ్యాండిల్ చేయగలను.
నువ్వు చేయగలవని నాకు తెలుసు.
కొంత మంది ఎందుకు అస్తమాను కోపంగా ఉంటారు?
జీవితం ఎప్పుడూ సంతోషంగా ఉండదు, బుజ్జి.
కొన్నిసార్లు జనం తమలో ఉన్న విషయాలను మార్చుకోవడానికి బదులు
ప్రపంచం మీద కోపపడడానికే మొగ్గుచూపుతుంటారు,
కానీ నువ్వు అలా అస్సలు కాదు.
నేను ఇప్పుడే వస్తాను.
ఇది నేను చిన్నప్పుడు పక్కన పెట్టుకొని పడుకున్న బొమ్మ.
-దీనిని ఈ రాత్రికి నీ దగ్గర ఉంచుకుంటావా? -థాంక్స్, అమ్మా.
లవ్ యు.
ఐ లవ్ యు టూ.
-హాల్ లో లైట్ ని ఆపడం మర్చిపోకు. -అలాగే.
హాయ్.
నేను ఇది నమ్మలేకపోతున్నాను.
గుడ్ మార్నింగ్.
నువ్వు ఎలా అంటే అలాగే.
ఈవిడ ఉదయం, మధ్యాహ్నం లేదా సాయంత్రాలు కూడా ఉత్సాహంగా ఉండే మనిషిలా లేదు.
మేము లోనికి వచ్చి గబ్బిలాలు కెమెరాలో పడ్డాయో లేదో చూడొచ్చా?
ఈ సారి అడిగినందుకు థాంక్స్.
అంటే, నిన్న రాత్రి గబ్బిలం శబ్దాలు ఏమైనా విన్నారా?
గబ్బిలం శబ్దం అంటే ఎలా ఉంటుంది?
అడిగినందుకు క్షమించు.
నేను విన్న ఒకే ఒక్క గబ్బిలం గోల
ఆ గబ్బిలాలు నా పెరట్లోని పురుగులను తింటాయి అని మీరు చెప్పిన సలహా మాత్రమే.
మీరు ఆశ్చర్యపోవచ్చు.
నేను ఇది నమ్మలేకపోతున్నాను. ఇది పని చేసింది.
ఇది మంచి విషయమే, కానీ ఇది టౌన్సెండ్స్ పెద్ద చెవుల గబ్బిలంలా ఉంది.
కచ్చితంగా మనం వెతుకుతున్న ఫ్లయింగ్ ఫాక్స్ గబ్బిలం కాదు.
చాలా ముద్దుగా ఉంది...
వికారమైన విధానంలో.
అలాగే చాలా సహాయం చేస్తుంది కూడా.
అంతేకాక, గబ్బిలాలు రాత్రుళ్ళు మాత్రమే వేటాడతాయి, కాబట్టి అవి మనకు పెద్దగా కనిపించవు.
అయితే నేను ఆ గబ్బిలం డబ్బాను ఉంచుకుంటాను.
అలాగే పురుగుల మందులు వాడడం మానేస్తారా?
ఇవి ఎలా పని చేస్తాయో చూసి నిర్ణయిస్తా.
అది చాలా మంచి మొదటి అడుగు.
మేము ఇంకా ఆ ఫ్లయింగ్ ఫాక్స్ గబ్బిలాలు ఏం తింటాయో కనిపెట్టాల్సి ఉంది.
అది పురుగులను తినకపోతే, అప్పుడు వేరే విధమైన మాంసం లేదా పళ్ళను తింటుందేమో.
లేదా మనుషులను కూడా.
డీల్ అంటే డీల్. నేను వెళ్లి నీ కోతి ఫ్రెండ్ ని తీసుకొస్తాను.
-అది చింపాంజీ. -రెండూ ఒక్కటే.
చింపాంజీలను ఏప్ లు అంటారు, కోతులు కాదు...
పట్టించుకోకండి!
మరి, మనం ఫ్లయింగ్ ఫాక్స్ గబ్బిలానికి ఎలా సహాయం చేయగలం?
మనం తెలుసుకోవాల్సిన విషయం అదే.
మాట ఇచ్చినట్టే, ఒక స్టఫి.
థాంక్స్.
హలో, గ్రేబియర్డ్. నేను నిన్ను చాలా మిస్ అయ్యాను.
ఆగండి.
మీరు దీనికి కుట్లు వేశారా?
బహుశా దానికి అదే బాగయిందేమో.
మీరు రహస్యంగా చాలా మంచోళ్ళు కదా?
ఒక్క క్షణం ఆగు. నేను మీకు ఒకటి ఇవ్వాలి.
హేయ్, మిత్రమా. నేను కూడా నిన్ను మిస్ అయ్యాను.
నేను నిన్ను ఇంకెప్పటికీ నా దగ్గర నుండి పోనివ్వను.
మీరు వెళ్ళడానికి ముందు,
మీ ఫ్లయింగ్ ఫాక్స్ గబ్బిలానికి పండ్లు నచ్చుతాయో లేదో చూడడానికి ఇవి మీకు సహాయపడొచ్చు అనిపించింది.
వీటిని మందులు లేకుండా పెంచాను.
ఒక టేస్ట్ టెస్టు. మంచి ఐడియా.
ఇప్పుడు మనకు మాంసం ఒక్కటి ఉంటే చాలు.
నారింజలు అలాగే హాట్ డాగ్స్, సిద్ధంగా ఉన్నాయి.
నాకు చాలా ఆకలిగా ఉంది.
డేవిడ్!
ఏంటి? చాలా సేపటి నుండి ఇదే చేస్తున్నాం.
డేవిడ్, మనం ఓర్పుగా ఉండాలి,
అప్పుడే ఫ్లయింగ్ ఫాక్స్ కి పండ్లు ఇష్టమో లేక మాంస ఇష్టమో తెలుస్తుంది.
గ్రేబియర్డ్, అది మన ఎర.
అలాగే ఆ ఫ్లయింగ్ ఫాక్స్ కూడా వచ్చింది.
గ్రేబియర్డ్, చూసుకో!
ఓహ్, అయ్యో!
ఫ్లయింగ్ ఫాక్స్ పళ్ళను లేదా మాంసాన్ని తినడం లేదు.
కానీ అది కచ్చితంగా రక్తాన్ని తాగుతుంది, అలాగే ఇప్పుడు దానికి గ్రేబియర్డ్ రక్తం కావాలని ఉంది.
పారిపో, గ్రేబియర్డ్!
చూసుకో!
వెళ్ళు, గ్రేబియర్డ్! వెళ్ళు!
వెళ్ళు, వెళ్ళు!
ఆ గబ్బిలానికి ఏం కావాలి?
అది గ్రేబియర్డ్ వెంట పడడం లేదు, అలాగే అది మన మీద ఉన్న చీమల కోసం కూడా రాలేదు.
అది పండు కోసం వచ్చింది!
ఆ ఫ్లయింగ్ ఫాక్స్ నీ వెంట పడడం లేదు, గ్రేబియర్డ్! దానికి ఆ పండు కావాలి!
దాన్ని విసిరేయ్!
పదా, గ్రేబియర్డ్. ఇలా వచ్చెయ్.
నీకు పండంటి తెలివితేటలు ఉన్నాయి కదా, జేన్?
-అర్థమైందా? నీకు పండంటి... -అర్థమైంది.
అంతే. రక్తం కంటే చాలా రుచిగా ఉంది, కదా?
ఏం జరుగుతోంది?
ఆమె అందరికీ వాళ్ళ వస్తువులు తిరిగి ఇచ్చేస్తున్నట్టు ఉంది.
అవునా?
గబ్బిలాల గురించి నేను అనుకున్నది తప్పని తెలిసింది,
కాబట్టి పిల్లలు కూడా అంత దారుణమైన వారు అయ్యుండకపోవచ్చు అనిపించింది.
మొదట వచ్చిన కొంతమంది చాలా భయపడ్డారు.
విషయం ఏంటంటే ఈ ప్రాంతంలో నాకు చాలా చెడ్డ పేరు ఉందంట.
అవును. ఎవరైనా అంత మాట ఎలా నమ్మగలరు?
-అలాగే? -గబ్బిలాల గురించి కూడా నేను తప్పుగానే అనుకున్నాను.
-నేను కూడా అంతే. -అవును.
మీరు మరిన్ని గబ్బిలాల గూళ్ళను పెట్టారా?
అంటే, మొదటి దానికి తోడుగా ఇంకా ఉంటే మంచిది అనిపించింది.
-అలాగే, నాపేరు రాబిన్. -జేన్.
డేవిడ్. సదా మీ సేవలో.
మీరు చేసిన అంతటికీ థాంక్స్.
అయితే మనం మన కాలనిలో మరిన్ని గబ్బిలాల ఇళ్లను పెడదామా?
మంచి ప్లాన్.
కానీ ముందుగా, మనం ఫ్లయింగ్ ఫాక్స్ కి సహాయం చేయాలి.
మనం దాదాపుగా వచ్చేసాం. ఇక మన కర్తవ్యాన్ని పూర్తి చేసే సమయమైంది.
ఇప్పుడు అది ఏం తింటుందో మనకు తెలుసు కాబట్టి, మనం ఫ్లయింగ్ ఫాక్స్ కోసం
మొక్కలు నాటి, దానికి పుష్కలంగా తిండి ఉండేలా చూస్తూ సహాయం చేయొచ్చు.
పదా, గ్రేబియర్డ్.
భయపడకు. ఈసారి మనం కలిసి దూకుదాం.
నేను అన్నాను కదా, ఇంకెప్పటికీ నిన్ను కనిపెట్టుకోకుండా ఉండను.
సిద్ధమా?
అంతే!
సూపర్!
ఫ్లయింగ్ ఫాక్స్ లను కాపాడడానికి సహాయం చేయండి.
-జేన్? -డేవిడ్?
నువ్వు ఆమెతో మాట్లాడడం మొదలెట్టావా?
లీసా పాగుంతలన్ తోనా?
లేదు, ఇంకా కాదు.
నేను వినడానికి వీలుగా వాకిని ఆన్ లో ఉంచుతావా?
నాకు ఫ్లయింగ్ ఫాక్స్ ల గురించి అంతా తెలుసుకోవాలని ఉంది.
-నిజానికి అవి గోల్డెన్ కిరీటం ఫ్లయింగ్ ఫాక్స్. -సరే.
-నువ్వు ఎందుకు గుసగుసగా మాట్లడుతున్నావు? -నేను ఇప్పుడు పడుకొని ఉండాలి.
లీసాతో మాట్లాడడానికి వీలుగా నువ్వు నిద్ర లేచి ఉండడానికి మీ అమ్మ ఒప్పుకోవడం భలే గొప్ప విషయం.
ఆమె ఫిలిప్పీన్స్ లో ఉండడం భలే గొప్ప విషయం.
అవి అక్కడ మాత్రమే ఉంటాయి మరి.
అందుకే లీసాకి ఫ్లయింగ్ ఫాక్స్ ల గురించి అంతా తెలుసు.
అవి నిజానికి గోల్డెన్ కిరీటం ఉన్న ఫ్లయింగ్ ఫాక్స్.
ఆమె వచ్చింది!
-హాయ్, లిసా. -హాయ్, జేన్.
హాయ్, లిసా.
అది ఎవరు?
అది నా ఫ్రెండ్ డేవిడ్, వాకి టాకి ద్వారా మాట్లాడుతున్నాడు.
వాడు కూడా మీతో మాట్లాడాలి అనుకుంటున్నాడు.
హాయ్, డేవిడ్.
నాకు ఒకటి తెలుసుకోవాలని ఉంది, వాటిని గోల్డెన్ కిరీటం ఫ్లయింగ్ ఫాక్స్ అని ఎందుకు అంటారు?
నేను నీకు ఒకటి చూపించగలనేమో చూస్తాను ఆగండి.
ఇదుగోండి.
-నేను కూడా చూడగలిగితే బాగుండు. -నేను నీకు తర్వాత లీసా పంపిన ఫోటోలు పంపుతాను.
ఫిలిప్పీన్స్ లో ఉన్న 26 జాతుల పళ్ళను తినే గబ్బిలాలలో,
దీని ఒక్కదానికే తన తల మీద "వి" ఆకారంలో
ఒక బంగారు కిరీటం పెట్టినట్టు ఉంటుంది.
భలే ముద్దొస్తుంది.
మీరు ఈ మధ్య గోల్డెన్ కిరీటం ఫ్లయింగ్ ఫాక్స్ లను చూశారా?
అవును, కొన్ని రోజుల క్రితమే.
-నేను వాటిని కనుగొనడానికి బయటకు వెళ్ళినప్పుడు. -మీరు చాలా లక్కీ.
కొన్ని గబ్బిలాల లాగ అవి రక్తాన్ని తాగకపోవడం మీ అదృష్టం.
వాంపైర్ గబ్బిలాలు సహజంగా మనుషుల రక్తాన్ని తాగవు అని నీకు చెప్పాను కదా.
గోల్డెన్ కిరీటం ఫ్లయింగ్ ఫాక్స్ లు పళ్ళను మాత్రమే తింటాయి, కదా?
అవును. గోల్డెన్ కిరీటం ఫ్లయింగ్ ఫాక్స్ లు పళ్ళను తినడానికి ఇష్టపడతాయి,
కానీ వాటికి అంజూర పళ్లంటే చాలా ఇష్టం.
అవి తినే ఆహారంలో డెబ్భై తొమ్మిది శాతం అంజూరాలే ఉంటాయి.
అలాగే అంజూర పళ్ళు కూడా గబ్బిలాలపై ఆధారపడి ఉంటయి,
ఎందుకంటే ఈ ఫ్లయింగ్ ఫాక్స్ లే వాటి విత్తనాలను జల్లడంలో సహాయపడతాయి.
అంటే అవి విత్తనాలు నాటే రైతుల్లాంటివి అన్నమాట.
అది నిజమే, జేన్.
అది టెలిస్కోపా? మీరు అంతరిక్షాన్ని కూడా పరిశోధిస్తుంటారా?
అంతరిక్షం అంటే నాకు చాలా ఇష్టం.
నిజానికి అది వాటిని గుర్తించడానికి వాడే స్కోప్.
ఫ్లయింగ్ ఫాక్స్ లను గుర్తించి, వాటిని లెక్కబెట్టడానికి
మేము నిజానికి దాన్నే వాడుతుంటాం.
అదెలా చేస్తామో నేను చూపిస్తాను చూడు.
మేము సాయంత్రం కావొస్తున్న సమయం వరకు ఎదురుచూడాలి.
అప్పుడే గబ్బిలాలు అవి ఉంటున్న ఇళ్ల నుండి బయటకు వస్తాయి,
అలాగే అప్పుడే మేము వాటిని లెక్కబెట్టగలం.
అవి ఇంకా ఎన్ని ఉన్నాయి?
ప్రస్తుతం ఇంకా 10,000 నుండి 20,000 గబ్బిలాల వరకు మాత్రమే
ఫిలిప్పీన్స్ లో మిగిలి ఉన్నాయి.
ఫ్లయింగ్ ఫాక్స్ ల జాతి ప్రమాదంలో ఎందుకు ఉంది?
మనం వాటి నివాస ప్రాంతాలలోకి చొరబడడం గబ్బిలాలకు నచ్చదు.
మనం వాటి నివాస స్థలాలను నాశనం చేస్తున్నాం.
మనం వాటికి ఏ విధంగా సహాయం చేయగలం?
సమాజాల అలాగే వాలంటీర్లకు ఉన్న శక్తిని
మనం తక్కువగా అంచనా వేయకూడదు.
గబ్బిలాల రక్షణ కోసం ముందుకు వచ్చిన ఈ ఫిలిపీనోలను ఒకసారి చూడండి.
నేను వీళ్లకు గబ్బిలాలను ఎలా లెక్కించి గుర్తించాలో నేర్పుతుంటాను.
ఇంకా కొన్ని ఫ్లయింగ్ ఫాక్స్ గబ్బిలాల
కాలనీలు మనుగడలో ఉన్నాయి అంటే అందుకు కారణం వీళ్ళే.
ఫిలిప్పీన్స్ లో ఉండే ఒక జాతి జంతువు అంతరించిపోతే
అది కేవలం ఫిలిప్పీన్స్ లో ఉండే జీవవైవిధ్యానికి మాత్రమే నష్టం కాదు,
అది ప్రపంచానికే నష్టం.
ఎందుకంటే, ఎంతైనా మనం అందరం కనెక్ట్ అయి ఉన్నాం.
కానీ ఇక్కడి నుండి మేము అక్కడ ఉన్నవాటికి ఎలా సహాయం చేయగలం?
ఒక మంచి కథను పంచుకోవడం వల్ల చాలా మేలు జరుగుతుంది.
గబ్బిలాలు అంటే భయపడే వారి మనసులు మారడానికి వీలవుతుంది.
అలాగే ఎప్పుడైతే మనం అర్థం చేసుకోగలుగుతామో, అప్పుడు పట్టించుకోవడం మొదలెడతాం.
-మనం అది కచ్చితంగా చేయగలం, జేన్. -అవును, కచ్చితంగా.
డేవిడ్, నువ్వు ఎవరితో మాట్లాడుతున్నావు?
ఎవరూ లేరు. పడుకో, మిల్లి.
నేను ఇక వెళ్ళాలి. థాంక్స్, లీసా.
రేపు మాట్లాడుకుందాం, జేన్.
మాతో మాట్లాడినందుకు థాంక్స్, లీసా.
మేము కూడా మాకు వీలైనన్ని జంవుతులకు సహాయం చేయడానికి ప్రయత్నిస్తాం,
అది ఇక్కడే అయినా లేక ఫిలిప్పీన్స్ లో అయినా సరే.
గుడ్ నైట్.
బై.
ఏసరోడెన్ జుబటస్ - మెగా గబ్బిలం ప్రపంచాన్ని కాపాడండి
ది గోల్డెన్ కిరీటం ఉండే ఫ్లయింగ్ ఫాక్స్ లీసా పాగుంతలన్
సబ్ టైటిల్స్ అనువదించింది: జోసెఫ్